SARL-NUUS - SONDAG 11 April 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om (08:30 SAT in Engels 
uitgesaai word. Oudio is ook beskikbaar via die web by www.sarl.org.za. Klik 
op 'ARMT' en volg die skakels soos aangedui. Vir oudio via Echolink, koppel 
met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 10,130, 7,066 en 3,695 MHz ESB. (Ander nuuslesers verander soos 
toepaslik.) 


In die nuus vandag; 


VOORGESTELDE VERANDERINGS AAN DIE SARL GRONDWET: 
PRESIDENTSNET-BESPREKING 


BESPREEK DADELIK VIR DIE NASIONALE KONVENSIE 
VIER AMATEURRADIODAG OP 18 APRIL 


U luister na ZS6SRL. Bly ingeskakel vir meer besonderhede en ander belangrike 
en interessante nuusitems. 


VOORGESTELDE VERANDERINGS AAN DIE SARL GRONDWET: 
PRESIDENTSNET-BESPREKING 


Gedurende vanaand se Presidentsnet om 19:30 sal die voorgestelde veranderings 
aan die grondwet bespreek word. Gebruik hierdie geleentheid om helderheid te 
verkry aangaande die voorgestelde veranderings en die Raad se redes vir die 
voorstelle.Skakel in op n herhaler naby jou en gesels saam. Die voorgestelde 
hersiene grondwet is beskikbaar op SARL se webwerf. Kyk onder die afdeling 
vir lede. 


BESPREEK DADELIK VIR DIE NASIONALE KONVENSIE 


Die tyd word min om besprekings te doen vir die verskeidenheid geleenthede wat 
tussen 23 en 25 April tydens die SARL-konvensie in Port Elizabeth aangebied 
word. Die Konvensie neem Vrydagaand n aanvang met n spitbraai by die 
Italiaanse Sportklub, waar die Jaardinee op Saterdagaand ook aangebied word. 


Die Algemene Jaarvergadering begin Saterdagoggend by die Nelson Mandela 
Metropolitaanse Universiteit. In die middag is daar verskeie aktiwiteite waaraan 
deelgeneem kan word. Daar is onder andere n forum met die tema Kompetisie 
en DX-werk, n besoek aan n wildsplaas, of die vervaardiging van sportmotors. 


Die gewilde PIO-kursus, waar deelnemers sal leer hoe om PIC-programmering 
binne 4 uur onder die knie te kry, word ook Saterdagmiddag aangebied. Ingesluit 
by die koste van die PIC-kursus is n geskenkpak van bruikbare programme en 


produkte met n waarde wat die registrasiefooi oorskry. Deelnemers ontvang 
ook `n sertifikaat van Microchip, die ondersteuners van die kursus. 


Die konvensie word met ontbyt op Port Elizabeth se welbekende strandfront 
afgesluit. 


As u nie die konvensie kan bywoon nie, nomineer gerus iemand om u te verteen- 
woordig. Voltooi die nominasievorm en stuur dit so gou doenlik terug. Regis- 
trasievorms is beskikbaar op die webwerf. Betalings kan per bankoorplasing of 
per kredietkaart gemaak word. Dit kan alles gevind word by www.sarl.org.za. 
Doen dit vandag nog! 


SA AMSAT-RUIMTESIMPOSIUM VOLGENDE WEEK 


Volgende Saterdag word die SA AMSA'T-ruimtesimposium by die Universiteit 
KwaZulu-Natal gehou. Dis nog n geleentheid wat nie misgeloop moet word nie. 
SARL- en SA AMSAT-lede kan steeds tot Maandag voor kantoorsluiting vroeë 
besprekings maak. 


Kry verdere inligting by www.amsatsa.org.za. Kom meer te wete oor Sum- 
bandilaSat, Suid Afrika se twee nuwe CubeSat-projekte, en die om-die-wêreld- 
ballonprojek genaamd Lalea. Daar is nog vele ander aanbiedings om aan deel 
te neem. Kry die volle program by www.sarl.org.za, en volg dan die skakels. 


VIER AMATEURRADIODAG OP 18 APRIL 


Op Sondag 18 April word Wêreld-amateurradiodag gevier. Hierdie jaar is die 
tema “Amateurradio: kombineer kommunikasie-ervaring met modern digitale 
tegnieke”. Hoe gaan u klub die dag vier? Laat ons weet by armi@sarl.org.za en 
ons sal dit op die SARL-webwerf plaas. 


SARL-KOMPETISIEHANDBOEK 2011 


Radioklubs en individuele radioamateurs word genooi om die 2010-SARL- 
kompetisiehandboek te gebruik as basis vir die skep van die 2011-uitgawe. 
Idees, voorstelle en kommentaar moet die Kompetisiebestuurder/Komitee 
bereik teen 31 Augustus 2010. Hieruit sal `n konsep-kompetisiehandboek vir 
2011 geskep word wat dan vir kommentaar beskikbaar gestel sal word. Dit 
word beplan om 2011 se SARL-kompetisiehandboek teen 15 Desember 2010 te 
publiseer. 


KOMPETISIENUUS 


Die Herfs-@RP-naelloop vind plaas vanaf 12:00 tot 14:00 UTC op Sondag 18 
April. Stasies kan deelneem as draagbare of vaste stasie, as GG alleen, foon 
alleen of gemeng. Daar is drie kragverstellings om van te kies: 5 watt, 1 watt 
of 100 milliwatt. `n RS$(T)-verslag en die jaar van eerste lisensie word uitgeruil. 
Werking is tussen 7,000 tot 7,025 MHz en 7,060 tot 7,100 MHz. Elke @SO tel 
twee punte en elke voorvoegsel gewerk tel twee punte. Logstate moet teen 3 Mei 
versend word aan die Wes-Randse ARK, Posbus 5344, Weltevredenpark, 1725, 
of per e-pos aan glevey@gmail.com. 


UITSLAE SARL- NASIONALE VELDDAG 


Sewentien logs is ontvang vir die Februarie-been van die SARL se Nasionale 
Velddag. Die uitslae vir die drie kategorieë is soos volg: 


Enkeloperateur-veldstasie: 


le Jan Botha, ZS4JAN, 96 120 punte 2e Christo Kriek, ZR6LJK, 138 995 punte 
3e Bryan King, ZS2SS, 8 400 punte 


Multi-operateur-veldstasie 


le Wes-Randse ARK, ZS6WR, 57 970 punte 2e Pretoria-ARK, ZS6PTA, 50 750 
punte 3e Hibiskus-Kus-ARK, 34 500 punte 


Algemene stasies 


le Wêreldbekersokker, ZS10WCS, 110 160 punte 2e Philip Esterhuizen, ZS4P)J, 
40 812 punte 3e Johan Esterhuizen, ZS4PP, 18 630 punte 


SARL- 80 m- Digitale klubkompetisie. Vier logs is ontvang vir die tweede 
klubkompetisie. Die uitslag is: 


le Wes-Randse ARK, 9 punte 2e ZS-kompetisiegroep, 3 punte 
Volledige uitslae sal in HF Happenings verskyn. 
KLUBNUUS 


Die Wes-Randse Amateurradioklub hou sy volgende snuffelmark om 12:00 SAT 
op Saterdag 24 April 2010 by die klubhuis in Krotonstraat, Weltevredenpark, 
Roodepoort. Almal is baie welkom. Vir meer inligting kontak Joop, ZS6C, by 
082 342 3280. 


ZS6JVT, die amateurradioklub by die Tegnologiese Hoërskool John Vorster, hou 
n snuffelmark op Saterdag 8 Mei 2010 by ZS6JVT se radio-opleidingsentrum. 
Die jongmense is trots op hul sentrum en sal besoekers graag rondwys. 


As u enige elektroniese of radio-apparaat het waarvan u ontslae wil raak of dalk 
iets soek vir die radiokamer, kom besoek ZS6JVT. 'Tafels, staanplek of katte- 
bakverkope kos R20.Die snuffelmark begin om 08:30. Lekker eet- en drinkgoed 
sal beskikbaar wees. Daar is volop veilige parkering beskikbaar op die skool- 
gronde. Kom gebruik ook 'n radio vir n @SO en kom geniet die dag. 


Die Hoër Tegnologiese Skool John Vorster is geleë te Meyerstraat 1072, Riet- 
fontein, Pretoria. Vir meer inligting, kontak Johann, ZS6PSS, by 082 446 1581. 


Die Kempton-Parkse Tegniese Amateurradiovereniging het op 13 Maart 2010 sy 
algemene jaarvergadering gehou. Die volgende persone is tot die nuwe bestuur 
verkies: 


Voorsitter: Stephen Stuttard, ZS6SKY Visevoorsitter: Vivian Dold, ZS6VD 
Sekretaris: Clive Reeks, 4S6BT Tesourier: Barry Els, ZSL470 Bykomende lid: 
Nico van Rensburg, ZR6OL 


MELRAE 


Die sluitingsdatum vir inskrywings vir Mei 2010 se radioamateureksamen is 
Vrydag 23 April 2010 om 12:00 SAT. Neem asseblief kennis dat geen laat- 
inskrywings aanvaar sal word nie. Enige navrae kan gerig word aan Mariska by 
die SARL-kantoor. Besoek asseblief die SARL-tuisblad vir kontakbesonderhede 


en die aansoekvorm. 
DAGBOEK VAN GEBEURE 


18 April Herfs-@RP-naelloop. 18 April Wêreld-amateurradiodag. 23 April 
Mei-RAEF-inskrywings sluit. 23-25 April SARL- Nasionale Konvensie, Port 
Elizabeth. 24 April Wes-Randse Amateurradioklub hou snuffelmark. 3 Mei 
Logstate vir die die Herfs-@RP-naelloop moet in wees by die Wes-Randse 
ARK. 7 Mei Sluitingsdatum vir stadium 2 van konstruksiekompetisie. 8 Mei 
Tegnologiese Hoërskool John Vorster se Amateurradioklub hou snuffelmark. 31 
Augustus Kommentaar op die 2010-SARL-kompetisiehandboek moet in wees. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Slegs Sonvlek 1 061 is tans sigbaar. Die voorspelde effektiewe sonvlektelling vir 
die week gaan daal tot minder as 10. 


20 en 15 m is die beste keuses vir DX. Smiddae gaan die toestande na Indië goed 
wees. Laatmiddae en saans gaan toestande na Europa goed wees. Kontakte met 
Australië gaan uitdagend wees. Kontakte met die VSA begin uitdagend word. 


Smiddags en vroegaand gaan toestande op 15 en 20 m na Brasilië goed wees. 


17 m is ook smiddags oop na verskeie gebiede regoor die wêreld. Die meeste 
aktiwiteit is Vrydagmiddae en natuurlik oor die naweke. 


Plaaslike toestande gaan bedags op 40 m goed wees. 80 m behoort gedurende 
vroegoggend en laatmiddae goeie resultate oor die korter afstande te lewer. 30 
m sal gedurende die middel van die dag goeie resultate lewer. 20 m is bedags 
baie bruikbaar en goeie kontakte kan oor die langer afstande gemaak word. 


Saans is 80 m die beste keuse. 
Besoek gerus www.spaceweather.co.za vir meer inligting. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars deur te stuur. Stuur dit indien moontlik in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


SARL nooi u ook om te luister na die program Amateur Radio Mirror Inter- 
national wat om 10:00 SAT op 145,750 MHz in die Pretoria-gebied uitgesaai 
word, met herleidings op 7 082, 7 205 en 17 570 kHz. Daar is ook `n potgooi- 
uitsending deur ZS6RO. Vir oudiostrome en Echolink deur ZS6FCS, besoek 
www.sarl.org.za, klik op “ARMI” en volg die skakels. `n Heruitsending vind 


Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Leon, ZSAV, saamgestel en deur Hester van der Walt geredigeer is. 


Dankie dat u saamgeluister het. /EX 


